

EXTRAS DIN METODOLOGIA-CADRU

de acordare a burselor în anul școlar 2025 – 2026 aprobată prin Hotărârea Guvernului României nr. 732/ 04.09.2025

**Luduș, 2025**

# Art. 1. — (1) Elevii de la cursurile cu frecvență de zi din învățământul preuniversitar de stat obligatoriu beneficiază, de la bugetul de stat, prin bugetul Ministerului Educației și Cercetării, de următoarele tipuri de burse:

1. **bursă de merit,** pentru elevii de nivel gimnazial, liceal și profesional;

# **bursă socială,** pentru elevii de nivel primar, gimnazial, liceal și profesional;

1. **bursă tehnologică,** pentru elevii din învățământul profesional.

Art. 3. — (1) În sensul prezentei metodologii-cadru, constituie „familie” persoanele aflate în una dintre următoarele situații:

* 1. soțul și soția cu copiii lor necăsătoriți, aflați în întreținere, cu vârsta de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, cu domiciliul ori reședința comună înscrisă în actele de identitate și care locuiesc împreună;
  2. bărbatul și femeia necăsătoriți, cu copiii lor necăsătoriți și/sau ai fiecăruia dintre ei, având vârsta de până la 18 ani sau de până la 26 de ani dacă urmează o formă de învățământ — cursuri de zi, organizată potrivit legii, care locuiesc împreună;
  3. persoana singură și copilul/copiii aflat/aflați în întreținere, în vârstă de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, și care locuiesc și gospodăresc împreună.

(2) În conformitate cu prevederile art. 104 din Legea nr. 272/2004 privind protecția și promovarea drepturilor copilului, republicată, cu modificările și completările ulterioare, se asimilează termenului „familie” și persoana/persoanele care se ocupă de întreținerea copilului pe perioada absenței părinților/ reprezentantului legal și care locuiește/locuiesc împreună cu copiii aflați în întreținerea sa/lor.

Art. 5. — (1) Bursele de merit și bursele tehnologice se acordă în fiecare an școlar, în perioada cursurilor școlare, inclusiv în perioada pregătirii practice.

1. Bursele de merit se acordă pentru elevii absolvenții ai clasei a VIII-a, inclusiv în perioada pregătirii și susținerii evaluării naționale, cu condiția ca elevii bursieri să se prezinte la examene.
2. Bursele de merit și bursele tehnologice se acordă pentru elevii absolvenții ai clasei a XII-a, inclusiv în perioada primei sesiuni a examenului național de bacalaureat sau a examenului de certificare a calificării profesionale, cu condiția ca elevii bursieri să se prezinte la examene.
3. Prevederile alin. (1) se aplică și în cazul elevilor bursieri care nu s-au prezentat la examen din motive medicale.

Art. 6. — (1) Pentru anul școlar 2025-2026, cuantumul burselor este:

* 1. pentru bursa de merit — 450 lei/lună;
  2. pentru bursa socială — 300 lei/lună;
  3. pentru bursa tehnologică — 300 lei/lună.

## Acordarea burselor de merit

Art. 8. — (1) Bursele de merit se acordă pentru maximum 15% din efectivele de elevi ale fiecărei clase de gimnaziu și liceu dintr-o unitate de învățământ preuniversitar, care **au medii generale pe anul școlar anterior mai mari sau egale cu 9,00.**

1. Bursele de merit se acordă elevilor din fiecare clasă **a V-a** dintr-o unitate de învățământ preuniversitar, **în baza mediei primelor două intervale de cursuri din anul școlar curent mai mare sau egală cu 9,00.**
2. Bursele de merit se acordă elevilor din fiecare clasă **a IX-a** dintr-o unitate de învățământ preuniversitar, **în baza mediilor de admitere în învățământul liceal sau profesional mai mari sau egale cu 9,00**.
3. Bursele de merit se acordă, suplimentar față de cei 15%, și elevilor din fiecare clasă a IX-a care au fost admiși la liceu fără susținerea examenului de evaluare națională, în baza obținerii, pe parcursul gimnaziului, a unui premiu I la etapa

națională a olimpiadelor școlare organizate și finanțate de Ministerul Educației și Cercetării sau a unui premiu I, II sau III la competiții internaționale recunoscute de Ministerul Educației și Cercetării.

1. Prin excepție de la prevederile alin. (1), se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%.
2. Bursa de merit se acordă și sub condiția ca elevul beneficiar să fi obținut **media 10 la purtare sau calificativul „foarte bine” la purtare, la finalul anului școlar anterior.**

Art. 9. — (1) Calcularea numărului de beneficiari, corespunzător procentului de 15% din efectivul de elevi din fiecare clasă de gimnaziu și liceu dintr-o unitate de învățământ preuniversitar, se face prin rotunjire la numărul întreg imediat superior numărului fracționar obținut.

1. Pentru elevii din clasa a V-a, media care stă la baza acordării burselor de merit se calculează ca medie aritmetică, având două zecimale, fără rotunjire, a notelor obținute de elevi la toate disciplinele, pe parcursul primelor două intervale de cursuri din anul școlar curent.
2. Pentru elevii din clasa a V-a, listele beneficiarilor se stabilesc în luna ianuarie a anului calendaristic următor anului în care se obțin rezultatele școlare prevăzute la art. 8 alin. (1) și se plătesc începând cu luna februarie, pentru drepturile aferente lunii ianuarie, până la sfârșitul cursurilor din anul școlar respectiv.

Art. 11. — (1) Bursa de merit se acordă la propunerea profesorului diriginte, nefiind condiționată de depunerea unei cereri.

1. Profesorul diriginte va înainta la secretariatul unității de învățământ lista cu elevii propuși pentru bursa de merit **în primele 25 de zile calendaristice (2 OCTOMBRIE 2025) de la începerea cursurilor anului școlar, pentru elevii din clasele a VI-a—a XII-a, iar pentru elevii de clasa a V-a, în primele 15 zile calendaristice ale lunii ianuarie.**

## Acordarea burselor sociale

Art. 12. — (2) Bursa socială se acordă la cerere, în funcție de situația materială/socială/medicală a elevului.

1. Elevii care beneficiază de bursă socială au dreptul la păstrarea confidențialității asupra identității, datelor cu caracter personal și informațiilor referitoare la situația de dificultate în care se află.
2. Bursa socială se acordă și sub condiția ca elevul beneficiar să fi promovat la toate disciplinele și **să fi obținut media 10 la purtare sau calificativul „foarte bine” la purtare la finalul anului școlar anterior.**

Art. 13. — (1) Bursa socială se acordă elevilor din învățământul preuniversitar de stat înscriși la cursurile cu frecvență de zi, inclusiv celor școlarizați la domiciliu sau care

urmează cursurile în „Școala din spital”, care se încadrează în cel puțin una dintre următoarele situații:

* 1. elevi proveniți din familii care realizează un venit mediu net pe membru de familie, supus impozitării, pe ultimele 12 luni anterioare cererii, mai mic de 50% din salariul minim net pe economie. Se va lua în calcul salariul minim net pe economie în vigoare la data depunerii cererii; **(1287 lei/ membru)**
  2. elevi cu unul sau ambii părinți decedați și elevi asupra cărora a fost instituită o măsură de

protecție specială, respective plasamentul/plasamentul de urgență, fără a se lua în considerare nivelul venitului mediu net pe membru de familie, supus impozitării;

* 1. elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare

a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași act normativ, fără a se lua în considerare nivelul venitului mediu net pe membru de familie, supus impozitării;

* 1. elevi cu afecțiuni oncologice și/sau cronice școlarizați, pentru o perioadă mai mare de 4 săptămâni, în cadrul „Școlii din spital” sau la domiciliu, fără a se lua în considerare nivelul venitului mediu net pe membru de familie, supus impozitării;
  2. elevi care revin după școlarizarea din cadrul „Școlii din spital” în unitatea de învățământ la care au fost înmatriculați anterior, fără a se lua în considerare nivelul venitului mediu net pe membru de familie, supus impozitării;
  3. elevi proveniți din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările și completările ulterioare, în baza deciziei de stabilire a dreptului la ajutor de incluziune a familiei elevului.

1. Pentru obținerea bursei sociale, elevii majori sau părinții/ reprezentanții legali ai elevilor minori depun la secretariatul unității de învățământ o cerere însoțită de acte care dovedesc dreptul de acordare a bursei sociale, în primele 25 de zile calendaristice de la începerea cursurilor anului școlar.
2. Documentele care vor fi depuse, în termen de 25 de zile calendaristice de la începerea cursurilor anului școlar, de către

părinții/reprezentanții legali/elevii majori pentru acordarea burselor sociale prevăzute la alin.

1. lit. a) sunt:
   1. cererea părintelui/reprezentantului legal/elevului major (tipizatul unității de învățământ);
   2. declarație pe propria răspundere privind veniturile nete, obținute pe ultimele 12 luni anterioare cererii, realizate de membrii familiei și acordul privind prelucrarea datelor cu caracter personal pentru verificarea respectării criteriilor de acordare a bursei;
   3. documente doveditoare ale componenței familiei, așa cum este definită la art. 3 din prezenta metodologie-cadru: certificatele de naștere ale copiilor sub 14 ani, actele de identitate ale persoanelor care au peste 14 ani, acte referitoare la starea civilă de la momentul depunerii cererii, declarația pe proprie răspundere dată de ambii părinți, necăsătoriți, că locuiesc împreună, certificatul de divorț și convenția notarială încheiată în cadrul procesului de divorț cu copii minori, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest, raport de anchetă socială în cazul părinților dispăruți, după caz.

**PROFESORUL DIRIGINTE/ ÎNVĂȚĂTOR CENTRALIZEAZĂ DOSARELE PÂNĂ LA DATA DE 1 OCTOMBRIE, IAR ÎN DATA DE 2 OCTOMBRIE LE DEPUNE LA COMISIA PENTRU MANAGEMENTUL BURSELOR**

**Cererile de acordare a bursei sociale ce cuprind și lista documentelor doveditoare necesare acordării bursei se ridică de la secretariatul unității.**

1. Acordarea burselor sociale pentru motive medicale se face pe baza certificatului de încadrare în grad de handicap sau a certificatului eliberat de medicul specialist (tip A5), cu luarea în evidență de către medicul de la cabinetul școlar/medicul de familie

— acolo unde nu există medic școlar.

1. Documentele care vor fi depuse, în termen de 25 de zile calendaristice de la începerea cursurilor anului școlar, de către părinți/reprezentanții legali/elevii majori pentru acordarea burselor sociale prevăzute la alin. (1) lit. b) sunt aceleași ca documentele prevăzute la alin. (3), cu excepția declarației pe propria răspundere privind veniturile nete.

(7) Lista elevilor care beneficiază de burse sociale poate fi revizuită lunar, la cererea beneficiarilor, prin completarea cu elevii a căror situație financiară/socială/medicală s-a modificat pe parcursul anului școlar și fac dovada încadrării în condițiile prevăzute.

Art. 14. — (1) La stabilirea venitului mediu net lunar pe membru de familie se iau în calcul toate veniturile nete realizate de membrii familiei. Prin venituri nete se înțelege totalitatea sumelor primite/realizate de fiecare membru al familiei, conform Legii nr. 227/2015 privind Codul fiscal, cu modificările și completările ulterioare.

1. Verificarea documentelor privind veniturile declarate de părinții/reprezentanții legali ai elevilor minori se face de către una sau mai multe persoane desemnate de conducerea unității de învățământ.
2. În situația în care personalul unității de învățământ are suspiciuni privind îndeplinirea condițiilor de acordare a bursei sociale, directorul sesizează situația autorităților administrației publice locale și solicită efectuarea unei anchete sociale.
3. Personalul unităților de învățământ nu efectuează anchete sociale în vederea acordării burselor sociale.
4. Directorul unității de învățământ emite decizie de retragere a bursei în situația în care,

în urma primirii raportului de anchetă socială, Comisia de management al burselor

constată neîndeplinirea condițiilor de acordare a bursei sociale.

Art. 15. — (1) Bursele sociale se acordă și în perioada vacanțelor școlare.

1. Prin excepție de la prevederile alin. (1), nu primesc bursa socială în perioada vacanței

de vară:

* 1. elevii care nu au promovat anul școlar;
  2. elevii care la sfârșitul cursurilor anului școlar sunt corigenți la mai mult de o disciplină și au acumulat mai mult de 20 de absențe nemotivate/an. Bursa pe perioada vacanței de vară nu este suspendată dacă este îndeplinită doar una dintre cele două condiții;
  3. absolvenții învățământului gimnazial care nu au fost admiși la liceu/în învățământul profesional, cursuri cu frecvență, într-o unitate de învățământ preuniversitar de stat;
  4. elevii care repetă anul școlar din alte motive decât cele medicale.

1. Pentru elevii din anii terminali, bursele sociale se acordă și în perioada primei sesiuni

a examenului național de bacalaureat sau a examenului de certificare a calificării

profesionale, până la comunicarea rezultatelor finale, conform formulei de calcul prevăzute la alin. (4), cu condiția ca elevii bursieri să se prezinte la examene.

### Acordarea burselor tehnologice

Art. 16. — (1) Bursa tehnologică reprezintă o formă de stimulare a elevilor înmatriculați în cadrul specializărilor din învățământul profesional de nivel 3 conform Cadrului european

al calificărilor/Cadrului național al calificărilor, în condițiile prezentei metodologii-cadru.

1. Elevii declarați repetenți la finalul anului școlar nu beneficiază de bursa tehnologică pentru anul de studiu pe care îl repetă. Fac excepție elevii declarați repetenți în învățământul

liceal, care optează pentru continuarea studiilor în învățământul profesional, inclusiv

dual.

1. Prin excepție de la prevederile alin. (2), beneficiază de bursă tehnologică elevii care repetă anul școlar din motive medicale.

### Bursa tehnologică se acordă cu condiția ca elevul beneficiar să fi promovat la toate disciplinele și să fi obținut media 10 la purtare sau calificativul „foarte bine” la purtare la finalul anului școlar anterior.

Art. 17. — (1) Bursa tehnologică se acordă elevilor la propunerea dirigintelui, nefiind condiționată de depunerea unei cereri în acest sens.

1. Profesorul diriginte va înainta la secretariatul unității de învățământ lista cu elevii propuși pentru bursa tehnologică, în primele 25 de zile calendaristice de la începerea cursurilor anului școlar (**2 OCTOMBRIE 2025**).

**Acordarea burselor pentru mamele minore**

Art. 18. — (1) Bursa pentru mamele minore reprezintă o formă de sprijin a acestora în vederea participării la educație și pentru prevenirea abandonului școlar.

* 1. Bursa se acordă elevelor din învățământul preuniversitar, reintegrate într-o unitate de învățământ, care frecventează cursurile de zi și au copil/copii propriu/proprii în întreținere.
  2. În sensul prezentei metodologii-cadru, termenul „reintegrare” se referă la reluarea cursurilor de către elevă după naștere, din momentul revenirii la școală.
  3. În vederea acordării bursei pentru mamele minore, părinții/reprezentanții legali depun la

unitatea de învățământ următoarele documente:

* + 1. cerere a părintelui/reprezentantului legal;
    2. certificat de naștere pentru copilul/copiii aflat/aflați în întreținerea mamei minore.
  1. Bursa pentru mame minore se acordă în perioada cursurilor școlare, inclusiv în timpul pregătirii și susținerii evaluării naționale, a examenului național de bacalaureat în prima sesiune, a examenului de certificare a calificării profesionale și în perioada pregătirii practice.
  2. Elevele beneficiare ale bursei pentru mame minore care acumulează cel puțin 60 de absențe nemotivate într-o lună nu primesc bursa pentru luna respectivă.
  3. Decizia de suspendare a bursei pentru mamele minore, în situația prevăzută la alin. (6), se

aplică de către director, la propunerea Comisiei de management al burselor.

**Dispoziții finale**

Art. 19. — (1) Bursa tehnologică se poate cumula cu bursa de merit și cu bursa socială.

1. **Un elev poate beneficia de o singură bursă socială**, din bugetul Ministerului Educației și Cercetării, chiar dacă îndeplinește mai multe dintre criteriile prevăzute art. (13) alin. (1).
2. Bursa pentru mamele minore se poate cumula cu toate tipurile de burse, în condițiile

prezentei metodologii-cadru.

1. Bursa socială se poate cumula cu bursa de merit.
2. Elevii cu cerințe educaționale speciale pot beneficia de bursă de merit/tehnologică/socială, indiferent dacă beneficiază și de una dintre măsurile de protecție specială, așa cum sunt definite la art. 59 din Legea nr. 272/2004 privind protecția și promovarea drepturilor copilului, republicată, cu modificările și completările ulterioare.
3. **În situația în care elevii acumulează 10 sau mai multe absențe nemotivate într-o lună, nu primesc bursa de merit, bursa socială, respectiv bursa tehnologică, după caz, pentru luna respectivă.** În cazul în care atingerea sau depășirea pragului de 10 absențe este în legătură cu motive medicale, elevul sau părintele/reprezentantul legal al acestuia va prezenta actele pe baza cărora se face motivarea absențelor, în termen de 7 zile de la reluarea activității elevului, în scopul restabilirii dreptului la bursă. În situația în care, în funcție de momentul efectuării plății bursei, nu a fost posibilă acordarea bursei în urma motivării absențelor din luna respectivă, plata acesteia se poate efectua odată cu plata burselor pentru luna următoare.
4. Decizia de suspendare a bursei de merit, bursei sociale, respectiv a bursei tehnologice, după caz, în situațiile prevăzute la alin. (6), se aplică de către director, la propunerea Comisiei de management al burselor.
5. În cazul declarațiilor pe propria răspundere, precum și al celorlalte documente doveditoare pe care elevii majori sau părinții/reprezentanții legali ai elevilor minori le depun la Comisia de management al burselor în vederea acordării burselor sociale, nu există obligația certificării/autentificării notariale.

**Art. 24. — (1) Profesorul pentru învățământ primar/profesorul diriginte informează toți părinții cu privire la condițiile și metodologia de acordare a burselor, în termen de 2 săptămâni de la începerea cursurilor. (maxim 21.09.2025)**